CELEX: 32019D1204
Language: lt
Date: 2019-07-12 00:00:00
Title: 2019 m. liepos 12 d. Komisijos įgyvendinimo sprendimas (ES) 2019/1204 dėl Europos Parlamento ir Tarybos direktyvos 2014/25/ES taikymo sutartims dėl tam tikros veiklos, susijusios su tam tikrų pašto ir kitų nei pašto paslaugų teikimu Kroatijoje (pranešta dokumentu Nr. C(2019) 5194) (Tekstas svarbus EEE.)

15.7.2019   
               
               
                  LT
               
               
                  Europos Sąjungos oficialusis leidinys
               
               
                  L 189/75
               
            
         KOMISIJOS ĮGYVENDINIMO SPRENDIMAS (ES) 2019/1204
         2019 m. liepos 12 d.
         dėl Europos Parlamento ir Tarybos direktyvos 2014/25/ES taikymo sutartims dėl tam tikros veiklos, susijusios su tam tikrų pašto ir kitų nei pašto paslaugų teikimu Kroatijoje
         
            
               (pranešta dokumentu Nr. C(2019) 5194)
            
         
         (Tekstas autentiškas tik kroatų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. vasario 26 d. Europos Parlamento ir Tarybos direktyvą 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų, kuria panaikinama Direktyva 2004/17/EB (1), ypač į jos 35 straipsnio 3 dalį,
         pasikonsultavusi su Viešųjų sutarčių patariamuoju komitetu,
         kadangi:
         I.   FAKTAI
         
         
                     (1)
                  
                  
                     2018 m. gruodžio 7 d.„Hrvatska pošta“ (Kroatijos paštas, toliau – pareiškėjas) e. paštu pateikė Komisijai prašymą (2) pagal Direktyvos 2014/25/ES 35 straipsnio 1 dalį (toliau – prašymas). Pagal tos direktyvos 35 straipsnio 2 dalį Komisija apie tai informavo Kroatiją 2019 m. vasario 7 d. e. paštu. Kroatija atsakė 2019 m. vasario 26 d. e. paštu. 2019 m. gegužės 16 d. Komisija pareiškėjo paprašė papildomos informacijos; pareiškėjo atsakymai gauti 2019 m. gegužės 17 d. ir 2019 m. gegužės 21 d. Be to, 2019 m. gegužės 24 d. Komisija paprašė Kroatijos valdžios institucijas pateikti papildomos informacijos iki 2019 m. gegužės 31 d., o Kroatijos valdžios institucijos pateikė atsakymą 2019 m. birželio 11 d.
                  
               
                     (2)
                  
                  
                     Prašymas susijęs su tam tikromis pašto paslaugomis ir kitomis nei pašto paslaugomis, kaip nurodyta Direktyvos 2014/25/ES 13 straipsnio 1 dalyje, kurias pareiškėjas teikė Kroatijos teritorijoje. Minėtos paslaugos prašyme apibūdintos taip:
                     Pašto paslaugos:
                     
                                 a)
                              
                              
                                 sskubių siuntų pristatymo paslaugos vidaus rinkoje, kurias sudaro siuntų surinkimas, rūšiavimas, vežimas ir pristatymas ir kurioms būdinga pridėtinė vertė (pvz., greitesnis nei standartinis pristatymo laikas; pristatymas tiksliu laiku);
                              
                           
                                 b)
                              
                              
                                 skubių siuntų pristatymo paslaugos tarptautinėje rinkoje, kurias sudaro siuntų surinkimas, rūšiavimas, vežimas ir pristatymas ir kurioms būdinga pridėtinė vertė;
                              
                           
                                 c)
                              
                              
                                 spaudos ir laikraščių, žurnalų ir knygų pristatymas klientams vidaus rinkoje.
                              
                           Paskutinė kategorija susijusi su kitomis nei pašto paslaugomis, t. y. su masiniu neadresuotos spausdintos reklamos, rinkodaros ar reklaminės medžiagos platinimu vidaus rinkoje.
                  
               
                     (3)
                  
                  
                     Prie prašymo nebuvo pridėta nepriklausomos nacionalinės valdžios institucijos, kuri kompetentinga atitinkamos veiklos srityje, priimta pagrįsta ir paaiškinta nuomonė, kurioje pagal Direktyvos 2014/25/ES 34 straipsnio 2 ir 3 dalis būtų išsamiai nagrinėjama to straipsnio 1 dalies taikymo atitinkamai veiklai sąlyga. Pagal Direktyvos 2014/25/ES IV priedo 1 punktą Komisija turi priimti įgyvendinimo sprendimą dėl prašymo per 105 darbo dienas. Pradinis terminas baigiasi 2019 m. gegužės 23 d. (3) Susitarusi su pareiškėju, Komisija šį terminą pratęsė iki 2019 m. liepos 4 d., o pagal Direktyvos 2014/25/ES IV priedo antrą pastraipą terminas dar pratęstas iki 2019 m. liepos 12 d.
                  
               
                     (4)
                  
                  
                     2019 m. birželio 13 d. pareiškėjas atsiėmė prašymo dalis, susijusias su spaudos ir laikraščių, žurnalų ir knygų pristatymo vidaus rinkos klientams rinka. Išskyrus tai, prašymas tebegaliojo dėl kitų 2 konstatuojamojoje dalyje išvardytų paslaugų.
                  
               II.   TEISINIS PAGRINDAS
         
         
                     (5)
                  
                  
                     Direktyva 2014/25/ES taikoma sudarant sutartis dėl veiklos, susijusios su pašto paslaugomis ir kitomis nei pašto paslaugomis, su sąlyga, kad pastarąsias paslaugas teikia subjektas, kuris taip pat teikia pašto paslaugas, apibrėžtas Direktyvoje 2014/25/ES, išskyrus atvejus, kai veiklai taikoma išimtis pagal tos direktyvos 34 straipsnį.
                  
               
                     (6)
                  
                  
                     Pagal Direktyvą 2014/25/ES sutartims, kuriomis siekiama suteikti galimybę vykdyti kurią nors veiklą, kuriai taikoma direktyva, jos nuostatos netaikomos, jeigu šią veiklą valstybėje narėje, kurioje ji vykdoma, tiesiogiai veikia konkurencija rinkose, į kurias galima patekti be apribojimų. Tiesioginė konkurencija vertinama remiantis objektyviais kriterijais, kurie gali apimti atitinkamų produktų ar paslaugų savybes, alternatyvių produktų arba paslaugų, kurie laikomi pakeičiamais pasiūlos ar paklausos atžvilgiu, buvimą, kainas ir faktinį arba galimą daugiau kaip vieno atitinkamų produktų tiekėjo ar paslaugų teikėjo buvimą.
                  
               III.   VERTINIMAS
         
         3.1.   Neribojamas patekimas į rinką
         
         
                     (7)
                  
                  
                     Laikoma, kad patekimas į rinką yra neribojamas, jei konkreti valstybė narė įgyvendino ir taiko atitinkamus Sąjungos teisės aktus, kuriais tas sektorius ar jo dalis atveriami konkurencijai. Tie teisės aktai išvardyti Direktyvos 2014/25/ES III priede, kuriame dėl pašto paslaugų daroma nuoroda į Europos Parlamento ir Tarybos direktyvą 97/67/EB (4).
                  
               
                     (8)
                  
                  
                     Kaip patvirtino Kroatija (5) ir remiantis Komisijos turima informacija, Kroatija įgyvendino (6) ir taiko Direktyvą 97/67/EB. Todėl laikoma, kad patekimas į atitinkamą rinką yra neribojamas pagal Direktyvos 2014/25/ES 34 straipsnio 3 dalį.
                  
               3.2.   Tiesioginis konkurencijos poveikis
         
         
                     (9)
                  
                  
                     Tiesioginis konkurencijos poveikis turėtų būti vertinamas remiantis įvairiais rodikliais, kurių nė vienas per se nėra lemiamas. Kalbant apie rinkas, kurioms taikomas šis sprendimas, vienas iš kriterijų, į kuriuos reikėtų atsižvelgti, yra pagrindinių rinkos dalyvių užimama atitinkamos rinkos dalis. Kadangi prašyme minimų įvairių veiklos rūšių sąlygos skiriasi, nagrinėjant konkurencinę padėtį reikėtų atsižvelgti į skirtingas aplinkybes atitinkamose rinkose.
                  
               
                     (10)
                  
                  
                     Šiuo sprendimu nedaroma poveikio konkurencijos ir kitų ES teisės sričių taisyklių taikymui. Visų pirma kriterijai ir metodai, taikyti vertinant Direktyvos 2014/25/ES 34 straipsnyje nurodytą tiesioginį konkurencijos poveikį, nebūtinai sutampa su kriterijais ir metodais, taikytais atliekant vertinimą pagal Sutarties dėl Europos Sąjungos veikimo 101 arba 102 straipsnius arba pagal Tarybos reglamentą (EB) Nr. 139/2004 (7). Tai patvirtino Bendrasis Teismas (8).
                  
               
                     (11)
                  
                  
                     Šiuo sprendimu siekiama nustatyti, ar prašyme nurodytos veiklos rinkoje esama tokio lygio konkurencijos (rinkose, į kurias patekti nėra apribojimų, kaip apibrėžta Direktyvos 2014/25/ES 34 straipsnyje), kad (net jeigu netaikomos drausminės priemonės, nustatytos išsamiomis Direktyvos 2014/25/ES viešųjų pirkimų taisyklėmis) su atitinkamos prašyme nurodytos veiklos vykdymu susiję pirkimai bus vykdomi skaidriai, be diskriminacijos, taikant kriterijus, kuriais remdamiesi pirkėjai gali priimti ekonominiu požiūriu geriausią sprendimą.
                  
               
                     (12)
                  
                  
                     Šiomis aplinkybėmis svarbu paminėti, kad konkrečiose rinkose viešųjų pirkimų taisyklės taikomos ne visiems rinkos dalyviams. Todėl įmonės, kurioms tos taisyklės netaikomos, veikdamos tose rinkose paprastai gali daryti konkurencinį spaudimą rinkos dalyviams, kuriems taikomos viešųjų pirkimų taisyklės (9).
                  
               3.2.1.   Skubių siuntų pristatymo paslaugos (vidaus skubių siuntų pristatymo paslaugos ir tarptautinės skubių siuntų pristatymo paslaugos)
         
         
                     (13)
                  
                  
                     Ankstesniuose sprendimuose (10) Komisija laikėsi nuomonės, kad pašto pristatymo paslaugų rinką galima suskirstyti į skubių siuntų ir standartines pristatymo paslaugas (standartinės pristatymo paslaugos dar vadinamos uždelstojo pristatymo paslaugomis). Taip skirstant atsižvelgiama į tai, kad skubių siuntų pristatymo paslaugos teikiamos greičiau ir patikimiau nei standartinės paslaugos, kad kiekvienai iš tų paslaugų reikalinga kitokia infrastruktūra ir kad skubių siuntų pristatymo paslaugoms būdinga pridėtinė vertė, kaip antai stebėjimo ir sekimo paslaugos, ir dažniausiai jos yra brangesnės.
                  
               
                     (14)
                  
                  
                     Ankstesniame sprendime (11) Komisija taip pat nustatė skirtumą tarp vidaus ir tarptautinių siuntų pristatymo paslaugų. Komisija nustatė, kad vidaus siuntų pristatymo paslaugas teikia bendrovės, naudojančios nacionalinius paskirstymo tinklus, o atliekant tarptautinį siuntų pristatymą surenkamos į užsienį vežamos ir pristatomos siuntos.
                  
               
                     (15)
                  
                  
                     Pareiškėjas mano, kad atitinkamų skubių siuntų pristatymo paslaugų produktų rinkos atitinka dviejų rūšių pašto paslaugas, susijusias su paketais, kuriems taikomas prašymas, ir kurios išdėstytos 2 konstatuojamosios dalies a ir b punktuose. Šis požiūris sutampa su ankstesne Komisijos praktika.
                  
               
                     (16)
                  
                  
                     Remiantis 13, 14 ir 15 konstatuojamosiomis dalimis, atliekant vertinimą pagal šį sprendimą ir nepažeidžiant konkurencijos teisės aktų, galima manyti, kad atitinkamos skubių siuntų pristatymo paslaugų rinkos yra vidaus skubių siuntų pristatymo paslaugų rinka ir tarptautinių skubių siuntų pristatymo paslaugų rinka.
                  
               
                     (17)
                  
                  
                     Kalbant apie geografinę rinką, savo ankstesnėje praktikoje (12) Komisija laikėsi nuomonės, kad skubių siuntų pristatymo rinkos, neatsižvelgiant į vidaus ir tarptautinių skubių siuntų pristatymo paslaugų skirtumus, pagal aprėptį yra nacionalinės. Pareiškėjo nuomonė sutampa su Komisijos praktika.
                  
               
                     (18)
                  
                  
                     Pareiškėjas teikia vidaus ir tarptautines siuntų pristatymo paslaugas Kroatijoje.
                  
               
                     (19)
                  
                  
                     Kadangi nėra jokių požymių, kad geografinės rinkos aprėptis gali būti skirtinga, atliekant vertinimą pagal šį sprendimą ir nepažeidžiant konkurencijos teisės aktų, gali būti laikoma, kad vidaus ir tarptautinių skubių siuntų pristatymo paslaugų geografinė aprėptis apima Kroatijos teritoriją.
                  
               3.2.1.1.   Vidaus skubių siuntų pristatymo paslaugos. Rinkos analizė
         
         
                     (20)
                  
                  
                     Dėl vertinimo, ar veiklą tiesiogiai veikia konkurencija, galima nustatyti, kad vidaus skubių siuntų pristatymo paslaugų sektoriuje veikia daugiau kaip 20 operatorių (13), įskaitant tarptautinės rinkos operatorius, kaip antai DHL ir GLS. Remiantis turima informacija, pareiškėjo rinkos dalis šiame rinkos segmente pagal apimtį (14) 2015 m. sudarė […] (15) %, 2016 m. – […] %, 2017 m. – […] %, o pagal vertę (16) 2015 m. sudarė […] %, 2016 m. – […] %, 2017 m. – […] %.
                  
               
                     (21)
                  
                  
                     Pareiškėjo konkurentų rinkos dalys yra panašios į pareiškėjo rinkos dalis. Didžiausių konkurentų rinkos dalys pagal vertę (17): DHL […] % 2015 m., […] % 2016 m. ir […] % 2017 m.; Overseas […] % 2015 m., […] % 2016 m. ir […]% 2017 m.; ir GLS […] % 2015 m. ir […] % 2016 ir 2017 m. (18)
                     
                  
               
                     (22)
                  
                  
                     Kalbant apie patekimą į rinką, per pastaruosius 5 metus Komisija atkreipia dėmesį į naujų rinkos operatorių patekimą į šią rinką: Cash on Delivery Express, Gebruder Weiss, Orbis Express ir Schenker (19).
                  
               
                     (23)
                  
                  
                     Kroatijos tinklų pramonės šakų reguliavimo institucija nurodė (20), kad pašto paslaugos, susijusios su skubių siuntų pristatymu vidaus ir tarptautinėse rinkose, yra konkurencingos ir kad pareiškėjas konkuruoja dėl šių paslaugų teikimo Kroatijos teritorijoje.
                  
               
                     (24)
                  
                  
                     Šiame sprendime, nedarant poveikio konkurencijos teisės aktams, 20, 21, 22 ir 23 konstatuojamosiose dalyse nurodytus veiksnius reikėtų laikyti įrodymu, kad tą veiklą Kroatijoje veikia konkurencija. Todėl, kadangi Direktyvos 2014/25/ES 34 straipsnyje nustatytos sąlygos įvykdytos, turėtų būti nustatyta, kad Direktyva 2014/25/ES netaikoma sutartims, kuriomis siekiama suteikti galimybę Kroatijoje vykdyti tą veiklą.
                  
               3.2.1.2.   Tarptautinės skubių siuntų pristatymo paslaugos. Rinkos analizė
         
         
                     (25)
                  
                  
                     Šiuo metu tarptautines skubių siuntų pristatymo paslaugas teikia daugiau kaip 20 operatorių (21), įskaitant tarptautinės rinkos operatorius, tokius kaip DHL ir DPD. Remiantis turima informacija, pareiškėjo rinkos dalis šiame rinkos segmente pagal apimtį (22) 2015 m. sudarė […] %, 2016 m. – […] %, 2017 m. – […] %, o pagal vertę (23) 2015 m. sudarė […] %, 2016 m. – […] %, 2017 m. – […] %.
                  
               
                     (26)
                  
                  
                     Pareiškėjas šiame rinkos segmente nėra vienas iš pirmųjų trijų rinkos operatorių. Pirmojo rinkos operatoriaus DHL rinkos dalis pagal vertę (24) 2015 m. sudarė […] %, 2016 m. – […] %, o 2017 m. – […] %. DPD teko […]% 2015 m., […]% 2016 m. ir […]% 2017 m.; 2015, 2016 ir 2017 m. (25)
                        Overseas teko pastovi […] % rinkos dalis.
                  
               
                     (27)
                  
                  
                     Kalbant apie patekimą į rinką, per pastaruosius 5 metus Komisija atkreipia dėmesį į naujų rinkos operatorių patekimą į šią rinką: Cash on Delivery Express, Gebruder Weiss, Orbis Express ir Schenker (26).
                  
               
                     (28)
                  
                  
                     Kroatijos tinklų pramonės šakų reguliavimo institucija nurodė (27), kad pašto paslaugos, susijusios su skubių siuntų pristatymu vidaus ir tarptautinėse rinkose, yra konkurencingos ir kad pareiškėjas konkuruoja dėl šių paslaugų teikimo Kroatijos teritorijoje.
                  
               
                     (29)
                  
                  
                     Šiame sprendime, nedarant poveikio konkurencijos teisės aktams, 25, 26, 27 ir 28 konstatuojamosiose dalyse nurodytus veiksnius reikėtų laikyti įrodymu, kad tą veiklą Kroatijoje veikia konkurencija. Todėl, kadangi Direktyvos 2014/25/ES 34 straipsnyje nustatytos sąlygos įvykdytos, turėtų būti nustatyta, kad Direktyva 2014/25/ES netaikoma sutartims, kuriomis siekiama suteikti galimybę Kroatijoje vykdyti tą veiklą.
                  
               3.2.2.   Vidaus neadresuoto pašto pristatymo paslaugos
         
         
                     (30)
                  
                  
                     Neadresuotam reklaminiam paštui būdinga tai, kad nėra konkretaus pristatymo adreso, kuriame būtų konkrečiai nurodytas galutinis adresatas. Tai neužsakytas reklaminis paštas, atitinkantis tam tikrus kriterijus: vienodo svorio, formato, turinio ir išdėstymo, skirtas išplatinti gavėjų grupei.
                  
               
                     (31)
                  
                  
                     Anksčiau Komisija laikėsi nuomonės, kad pašto pristatymo paslaugų rinką galima suskirstyti į adresuoto pašto rinkų ir neadresuoto pašto rinkų segmentus (28). Pareiškėjas mano, kad nagrinėjamu atveju atitinkama produkto rinka yra neadresuoto pašto rinka.
                  
               
                     (32)
                  
                  
                     Remiantis pareiškėjo pateikta informacija ir atsižvelgiant į Komisijos taikomą praktiką, šiame sprendime, nedarant poveikio konkurencijos teisės aktams, atitinkama produkto rinka yra paslaugų, susijusių su neadresuoto pašto pristatymu, rinka.
                  
               
                     (33)
                  
                  
                     Vertinant, ar pareiškėjo veiklą veikia tiesioginė konkurencija, galima pastebėti, kad didžiausias rinkos operatorius yra Weber Escal, kurio rinkos dalys 2014–2017 m. sudarė daugiau nei […] % rinkos dalies pagal vertę (29). Pareiškėjui tenkanti rinkos dalis pagal vertę 2015 m. sudarė […] %, 2016 m. – […] %, 2017 m. – […] % (30), o pagal apimtį 2015 m.,2 016 m. ir 2017 m. sudarė […] % (31).
                  
               
                     (34)
                  
                  
                     Šiame sprendime, nedarant poveikio konkurencijos teisės aktams, 33 konstatuojamojoje dalyje išvardytus veiksnius reikėtų laikyti įrodymu, kad Kroatijos pašto veiklą Kroatijos teritorijoje veikia konkurencija. Todėl, kadangi Direktyvos 2014/25/ES 34 straipsnyje nustatytos sąlygos įvykdytos, turėtų būti nustatyta, kad Direktyva 2014/25/ES netaikoma sutartims, kuriomis siekiama suteikti galimybę Kroatijoje vykdyti tą veiklą.
                  
               IV.   IŠVADA
         
         
                     (35)
                  
                  
                     Šis sprendimas grindžiamas teisine ir faktine padėtimi nuo 2018 m. gruodžio mėn. iki 2019 m. birželio mėn., kaip matyti iš pareiškėjo, Kroatijos tinklų pramonės šakų reguliavimo institucijos ir Kroatijos jūros, transporto ir infrastruktūros ministerijos pateiktos informacijos. Sprendimas gali būti persvarstytas, jeigu teisinė ar faktinė padėtis iš esmės pasikeistų ir dėl to Direktyvos 2014/25/ES 34 straipsnio taikymo sąlygos būtų nebevykdomos,
                  
               PRIĖMĖ ŠĮ SPRENDIMĄ:
         
            1 straipsnis
            Direktyva 2014/25/ES netaikoma sutartims, kurias sudaro perkantieji subjektai ir kuriomis siekiama sudaryti galimybę Kroatijos teritorijoje vykdyti šią veiklą:
            
                        —
                     
                     
                        teikti vidaus skubių siuntų pristatymo paslaugas,
                     
                  
                        —
                     
                     
                        teikti tarptautines skubių siuntų pristatymo paslaugas,
                     
                  
                        —
                     
                     
                        teikti vidaus neadresuoto pašto pristatymo paslaugas.
                     
                  
         
            2 straipsnis
            Šis sprendimas skirtas Kroatijos Respublikai.
         
         
            Priimta Briuselyje 2019 m. liepos 12 d.
            
               
                  Komisijos vardu
               
               Elżbieta BIEŃKOWSKA
               
                  Komisijos narė
               
            
         
         
            (1)  OL L 94, 2014 3 28, p. 243.
         
         
            (2)  Prašymas atitinka 2016 m. spalio 10 d. Komisijos įgyvendinimo sprendimo (ES) 2016/1804 dėl Europos Parlamento ir Tarybos direktyvos 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų 34 ir 35 straipsnių taikymo išsamių taisyklių 1 straipsnio 1 dalį (OL L 275, 2016 10 12, p. 39).
         
            (3)  OL C 69, 2019 2 22, p. 6.
         
         
            (4)  1997 m. gruodžio 15 d. Europos Parlamento ir Tarybos direktyva 97/67/EB dėl Bendrijos pašto paslaugų vidaus rinkos plėtros bendrųjų taisyklių ir paslaugų kokybės gerinimo (OL L 15, 1998 1 21, p. 14).
         
            (5)  Žr. 2019 m. vasario 26 d. Kroatijos e. laišką.
         
            (6)  Perkėlimo į nacionalinę teisę aktas: Pašto paslaugų įstatymas (Oficialusis leidinys Nr. 144/12, 153/13 ir 78/15).
         
            (7)  2004 m. sausio 20 d. Tarybos reglamentas (EB) Nr. 139/2004 dėl koncentracijų tarp įmonių kontrolės (EB Susijungimų reglamentas) (OL L 24, 2004 1 29, p. 1).
         
            (8)  2016 m. balandžio 27 d. Sprendimas Österreichische Post AG prieš Komisiją, T-463/14, EU:T:2016:243, 28 punktas.
         
            (9)  Šiame prašyme minimose rinkose tik pareiškėjas yra perkantysis subjektas, kaip apibrėžta Direktyvos 2014/25/ES 4 straipsnio 1 dalyje, ir todėl jam taikomos viešųjų pirkimų taisyklės.
         
            (10)  2013 m. kovo 22 d. Komisijos įgyvendinimo sprendimas 2013/154/ES dėl Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo netaikymo kai kurioms Vengrijos pašto sektoriaus paslaugoms (OL L 86, 2013 3 26, p. 22). Taip pat žr. 1990 m. rugpjūčio 1 d. Komisijos sprendimą 90/456/EEB dėl tarptautinių skubių siuntų pasiuntinių paslaugų teikimo Ispanijoje (OL L 233, 1990 8 28, p. 19), 2009 m. balandžio 21 d. sprendimą byloje COMP/M.5152 – Posten AB/Post Danmark A/S ir 2013 m. sausio 30 d. Komisijos sprendimą byloje COMP/M.6570 – UPS/TNT Express.
         
            (11)  Byla Nr. COMP/M.5152 – Posten AB/Post Danmark A/S, 2009 4 21, 54 konstatuojamoji dalis.
         
            (12)  Byla Nr. COMP/M.5152 – Posten AB/Post Danmark A/S, 2009 4 21, 66 ir 74 konstatuojamosios dalys.
         
            (13)  Žr. 2019 m. vasario 26 d. Kroatijos e. laišką ir Kroatijos tinklų pramonės šakų reguliavimo institucijos interneto svetainę https://www.hakom.hr/default.aspx?id=859
         
            (14)  Žr. prašymą, p. 12, paskutinė pastraipa.
         
            (15)  […] konfidenciali informacija.
         
            (16)  Žr. prašymą, p. 13, antra diagrama.
         
            (17)  Pareiškėjo konkurentų duomenų apie užimamą rinkos dalį pagal apimtį nėra.
         
            (18)  Žr. prašymą, p. 13, antra diagrama.
         
            (19)  Žr. prašymą, p. 15, trečia pastraipa.
         
            (20)  Žr. 2018 m. spalio 29 d. Kroatijos tinklų pramonės šakų reguliavimo institucijos raštą pareiškėjui (prašymo 6 priedas, p. 2, pirma pastraipa).
         
            (21)  Idem 13 išnaša.
         
            (22)  Žr. prašymą, p. 21, paskutinė diagrama.
         
            (23)  Žr. prašymą, p. 21, pirma diagrama.
         
            (24)  Pareiškėjo konkurentų duomenų apie užimamą rinkos dalį pagal apimtį nėra.
         
            (25)  Žr. prašymą, p. 22, pirma diagrama.
         
            (26)  Žr. prašymą, p. 23, 5.3.1 skirsnį.
         
            (27)  Žr. 2018 m. spalio 29 d. Kroatijos tinklų pramonės šakų reguliavimo institucijos raštą pareiškėjui (prašymo 6 priedas, p. 2, pirma pastraipa).
         
            (28)  Byla COMP/M.5152 – Posten AB/Post DanmarkA/S.
         
            (29)  Žr. prašymą, p. 30, pirma diagrama.
         
            (30)  Žr. prašymą, p. 28, pirma diagrama.
         
            (31)  Žr. prašymą, p. 29, pirma diagrama.